ที่ประชุมสามัญพรรคอนาคตใหม่ มีมติ วันที่ 17 ธ.ค. 2019 ให้ขับ ส.ส. 4 คน ออกจากพรรคได้แก่ใครบ้าง
ที่ประชุมสามัญพรรคอนาคตใหม่ (อนค.) มีมติให้ขับ ส.ส. 4 คนซึ่งลงมติสวนมติพรรค ออกจากการเป็นสมาชิกพรรค ด้วยเสียง 250 ต่อ 5 เสียง และเป็นบัตรเสียอีก 6 เสียง ก่อนนำผลการลงมติเข้าสู่ที่ประชุมกรรมการบริหารพรรคในวันพรุ่งนี้ (17 ธ.ค.) เพื่อพิจารณาขับออกจากการเป็นสมาชิกพรรค

ส.ส. อนค. ทั้ง 4 คน ล้วนแล้วแต่เป็นผู้ที่โหวตสวนทางกับมติพรรคในการลงมติครั้งสำคัญของที่ประชุมสภา ได้แก่ พ.ร.บ. โอนกรมทหารราบ 1-ราบ 11 ไปเป็นของหน่วยบัญชาการถวายความปลอดภัยรักษาพระองค์ ร่างพระราชบัญญัติ (พ.ร.บ.) งบประมาณรายจ่ายประจำปีงบประมาณ พ.ศ. 2563 วาระที่ 1 รวมถึงการอยู่ร่วมเป็นองค์ประชุมให้กับรัฐบาลในญัตติตั้ง กมธ.วิสามัญศึกษาผลกระทบตามมาตรา 44

ทั้ง 4 ส.ส. ได้แก่

น.ส.ศรีนวล บุญลือ ส.ส.เขต 8 จ.เชียงใหม่

นายจารึก ศรีอ่อน ส.ส.เขต 2 จันทบุรี

พ.ต.ท.ฐนภัทร กิตติวงศา ส.ส.เขต 1 จันทบุรี

น.ส.กวินนาถ ตาคีย์ ส.ส.เขต 7 จ.ชลบุรี

อดีตสมาชิก อนค. ฝากให้กำลังใจ ส.ส.และกรรมการบริหารพรรคที่ยังคงทำงานอยู่ พร้อมกับแนะนำว่าอยากให้ ส.ส.มีความเป็นตัวของตัวเองมากกว่านี้เพื่อประโยชน์ของชาติบ้านเมือง

ส่วนนายธนาธร จึงรุ่งเรืองกิจ หัวหน้า อนค.นั้น พ.ต.ท.ฐนภัทร บอกว่า "ไม่ขอก้าวล่วง" แต่ทิ้งท้ายไว้ว่าเขาไม่เห็นด้วยที่หัวหน้านำพี่น้องประชาชนต่อสู้บนถนน
92.ข่าวสารทั่วไป สถิติต่างๆ